google/wiki40b huggingface dataset:
Αρταξέρξης Α΄ της Περσίας

Σχέσεις με τους Αθηναίους

Μετά την ήττα των Περσών στον Ευρυμέδοντα, ακολούθησε διαρκής ειρήνη στις σχέσεις μεταξύ των Ελλήνων και των Περσών· ο Αρταξέρξης ξεκίνησε μια νέα τακτική με προτεραιότητα στην ενίσχυση των αντιπάλων των Αθηναίων. Οι Αθηναίοι, που αναγνώρισαν τη στρατηγική του, μετέφεραν το κέντρο της Αθηναϊκής Συμμαχίας από την Δήλο στην Ακρόπολη των Αθηνών και ξεκίνησαν τις εχθροπραξίες εναντίον των Περσών με τη μάχη της Κύπρου το 450 π.Χ. Μετά την αποτυχία των εχθροπραξιών η Καλλίειος ειρήνη επιτεύχθηκε από τον απεσταλμένο των Αθηναίων Καλλία Β´ το 449 π.Χ. ανάμεσα στους Αθηναίους, τους Πέρσες και τους Αργείους. Την ίδια εποχή ο Αθηναίος ναύαρχος Θεμιστοκλής, ο θριαμβευτής των Αθηναίων στην ναυμαχία της Σαλαμίνας το 480 π.Χ., εξοστρακίστηκε από τους Αθηναίους· ο Αρταξέρξης Α΄ του πρόσφερε άσυλο.

Σχέσεις με τους Ιουδαίους

Ο Αρταξέρξης Α΄ έστειλε στα Ιεροσόλυμα τον 7ο χρόνο της βασιλείας του, το 458 π.Χ., έναν Ιουδαίο ιερέα, τον Έσδρα να αναλάβει πρωτοβουλίες, ώστε να οργανώσει την θρησκεία του Ιουδαϊκού λαού, η οποία περιελάμβανε ιερείς και Λευίτες. Η δημιουργία της Ιουδαϊκής κοινότητας των Ιεροσολύμων είχε ξεκινήσει το 538 π.Χ. από τον πρόππαπο του Αρταξέρξη Α΄, τον Κύρο Β΄ τον Μεγάλο, ο οποίος είχε επιτρέψει σε μεγάλο αριθμό Ιουδαίων να επιστρέψει στην πατρίδα τους και να οικοδομήσει τον ναό του Σολομώντα. Τον 20ο χρόνο της βασιλείας του, το 444 π.Χ., ο Αρταξέρξης Α΄ έστειλε στα Ιεροσόλυμα τον ίδιο τον οινοχόο του Νεεμία να βοηθήσει τον Έσδρα και να οργανώσει την Ιουδαϊκή κοινότητα.
Ανδρέας Παναγιωτόπουλος

Βιογραφικά στοιχεία

Γεννήθηκε στο Αίγιο το 1851 και ήταν γιος του Σωτήρη Παναγιωτόπουλου. Σπούδασε νομικά στο Πανεπιστήμιο Αθηνών και μετά την αποφοίτησή του ασχολήθηκε με το εμπόριο της σταφίδας. Το 1878 εξέδωσε την εφημερίδα «Κόκορας» για να αποσυρθεί λίγο μετά στην έπαυλή του στο Λαμπίρι. 
Εξελέγη για πρώτη φορά βουλευτής Αιγιαλείας στις εκλογές του 1885 και επανεξελέγη σε αυτές του 1890, του 1892, του 1895, του 1899, του 1902, του 1905, του 1906, του Αυγούστου 1910, του Δεκεμβρίου 1915, του 1920 και του 1928. 
Διετέλεσε υπουργός Εκκλησιαστικών και Δημοσίας Εκπαιδεύσεως στις κυβερνήσεις Ζαΐμη και Δραγούμη. Στην κυβέρνηση του δικτάτορα Θ. Πάγκαλου ήταν υπουργός Εσωτερικών από τις 25 Ιουνίου 1925 ως τις 17 Οκτωβρίου 1925. Είχε τιμηθεί με τον χρυσό Σταυρό του Σωτήρος. 
Απεβίωσε τον Ιούνιο του 1936 στην Αθήνα και ήταν παντρεμένος με την Μπόταση.
Μάλι Τσβιέτνιτς

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Κύπελλο Ελλάδος ποδοσφαίρου σάλας ανδρών

Το κύπελλο Ελλάδας ποδοσφαίρου σάλας ανδρών ξεκίνησε το 2000. Τον πρώτο τίτλο κατέκτησε ο ΑΣΕ Δούκα. Στον τελικό της περιόδου 2017-18 η ΑΕΚ επικράτησε της Ολυμπιάδας Αγίας Παρασκευής, και κατέκτησε τον πρώτο τίτλο της ιστορίας της.
Ραμί Χαμντάλα

Πρώτα χρόνια και εκπαίδευση

Ο Ραμί Χαμντάλα γεννήθηκε στην Ανάμπτα της βόρειας Παλαιστίνη στις 10 Αυγούστου του 1958. Αποφοίτησε από το Πανεπιστήμιο της Ιορδανίας το 1980 και ολοκλήρωσε το μεταπτυχιακό του στο Πανεπιστήμιο του Μάντσεστερ το 1982. Ο Χαμντάλα ολοκλήρωσε το διδακτορικό του στη γλωσσολογία στο Πανεπιστήμιο του Λάνκαστερ, το 1988.

Καριέρα

Ο Χαμντάλα, ευρέως γνωστός ως Αμπού Γουαλίντ (ο Πατέρας του Γουαλίντ", από το όνομα ενός νεκρού παιδιού του) είναι καθηγητής στο Εθνικό Πανεπιστήμιο Αν-Νατζάχ όπου προσλήφθηκε το 1982 ως καθηγητής αγγλικών. Διορίστηκε πρόεδρος του πανεπιστημίου το 1998. Κατά τη διάρκεια της δεκαπενταετούς θητείας του τριπλασίασε τον αριθμό των φοιτητών που εγγράφονται, φτάνοντας πλέον τους 20.000 μαθητές σε 4 πανεπιστημιουπόλεις. Επίσης άνοιξε ένα πανεπιστημιακό νοσοκομείο με 400 κλίνες. Επίσης ήταν γενικός γραμματέας της Παλαιστινιακής Κεντρικής εκλογικής Επιτροπής από το 2002 έως το 2013. Το 2011 ήταν ο αναπληρωτής πρόεδρος της επιτροπής. Αυτός ορκίστηκε πρωθυπουργός στις 6 Ιουνίου 2013 και αντικατέστησε τον Σαλάμ Φαγιάντ. Δύο εβδομάδες αργότερα, ο Χαμντάλα παραιτήθηκε. Σύμφωνα με πληροφορίες, η παραίτηση προήλθε από την παρεμβολή της διακυβέρνησης του Χαμντάλα με τους βοηθούς του Αμπάς. Στις 23 Ιουνίου 2013, ο Αμπάς αποδέχτηκε την παραίτηση του Χαμντάλα, αλλά τον διόρισε επικεφαλή της προσωρινής κυβέρνησης. Ο Μοχάμεντ Ντατζανί, ιδρυτής του κινήματος Ουέστια για το Μετριοπαθές Ισλάμ στη Δυτική όχθη, επαίνεσε την παραίτηση του λέγοντας "τον σέβομαι για τη λήψη της απόφασης αυτής. Νόμιζαν ότι θα είναι η βιτρίνα και δεν το δέχτηκε."
Έξι εβδομάδες μετά την παραίτηση του Χαμντάλα, ο Αμπάς του ζήτησε να σχηματίσει νέα κυβέρνηση, την οποία ανακοίνωσε στις 19 Σεπτεμβρίου 2013.
Στις 13 Μαρτίου 2018, ο Χαμντάλα επέζησε από μια απόπειρα δολοφονίας κατά την επίσκεψή του στη Λωρίδα της Γάζας.
Στις 29 Ιανουαρίου 2019, ο Χαμντάλα παραιτήθηκε, ενώ ο πρόεδρος Αμπάς δέχτηκε την παραίτηση του την επόμενη ημέρα.

Προσωπική ζωή

Τρία από τα παιδιά του, δύο 11χρονα δίδυμα και ένα 9χρονο αγόρι, έχουν σκοτωθεί σε αυτοκινητιστικό δυστύχημα.
Ευρωπαϊκό Πρωτάθλημα Κλειστού Στίβου 2019

Υποψηφιότητες

Το Άπελντooρν, η Γλασκώβη, το Μινσκ και το Τόρουν ήταν οι υποψήφιες πόλεις για να διοργανώσουν το Ευρωπαϊκό Πρωτάθλημα Κλειστού Στίβου 2019. Η Γλασκώβη όμως επιλέχθηκε να διοργανώσει την 35η διοργάνωση με 9 ψήφους, το Τόρουν με 6 και το Άπελντοορν με 1.
Άζωρος Λάρισας

Γενικά και ιστορικά στοιχεία

Ο Άζωρος είναι κτισμένος σε υψόμετρο 520 μέτρων στους πρόποδες του βουνού Αμάρμπεης, σε απόσταση 18 χιλιομέτρων από την Ελασσόνα, κοντά στα ερείπια της ομώνυμης αρχαίας θεσσαλικής πόλης. Μέχρι το 1991 έφερε την ονομασία Βουβάλα. Απελευθερώθηκε από τον ελληνικό στρατό κατά τη διάρκεια των Βαλκανικών Πολέμων ενώ υπέστη αρκετές καταστροφές στην περίοδο της Κατοχής και του Εμφυλίου.
Η πλειοψηφία των κατοίκων του ασχολείται με τη γεωργία και την κτηνοτροφία ενώ οι κυριότερες εκδηλώσεις του χωριού πραγματοποιούνται στις 7 Ιανουαρίου (περιφορά εικόνας από τη μονή Ολυμπιωτίσσης), στις 26 Ιουλίου (γιορτή της Αγίας Παρασκευής) και την Καθαρά Δευτέρα με το έθιμο της αναπαράστασης παραδοσιακού γάμου.
Διοικητικά ο Άζωρος υπαγόταν μέχρι το 1997 στην επαρχία Ελασσόνας. Στη συνέχεια εντάχθηκε στον καποδιστριακό δήμο Σαρανταπόρου ενώ από το 2011 αποτελεί έδρα της τοπικής κοινότητας Αζώρου του δήμου Ελασσόνας.
Ισταραβσάν

Ιστορική σημασία

Ο χάρτης του 1923 δείχνει τη τοποθεσία της αρχαίας πόλης, της Συρόπολης ως μια προσέγγιση τοπογραφικά του σημερινού Ισταραβσάν.
Τάνια Τρύπη

Βιογραφία

Είναι απόφοιτος της Δραματικής Σχολής «Μαίρης Βογιατζή Τράγκα». Η καριέρα της ξεκίνησε από μικρή ηλικία όταν σε ηλικία μόλις 12 ετών ερμήνευσε την μικρή Έλεν Κέλλερ στο έργο Το θαύμα της Άννυ Σάλιβαν στο πλευρό της Αλίκης Βουγιουκλάκη στο "Κηποθέατρο Αλίκη". . Έχει συνεργαστεί με σκηνοθέτες όπως ο Κώστας Φέρρης, ο Γιάννης Δαλιανίδης, ο Πάνος Κοκκινόπουλος και ο Λάκης Λαζόπουλος.

Προσωπική ζωή

Από το 1993 μέχρι το 1997 ήταν παντρεμένη με τον επιχειρηματία και μάνατζερ των Beatles, Αλέξη Μάρδα. Μαζί απέκτησαν μια κόρη, την Μαρίνα (1993).
Από το 1999 μέχρι το 2007 ήταν παντρεμένη με τον επίσης ηθοποιό Κωνσταντίνο Καζάκο και απέκτησαν μια κόρη, την Τζένη (2000).
Τριαντάφυλλος (τραγουδιστής)

Τα πρώτα χρόνια της παιδικής ηλικίας

Γεννήθηκε στις 20 Ιουνίου 1977 στη Ρόδο, όπου μεγάλωσε και ξεκίνησε τη καλλιτεχνική του πορεία στη μουσική. Σε ηλικία μόλις 8 χρονών άρχισε μαθήματα πιάνου, το οποίο αποτέλεσε βασική αφορμή για να ασχοληθεί με το τραγούδι. Στα 18 του χρόνια πραγματοποιεί και την πρώτη του εμφάνιση σε μουσική σκηνή της Ρόδου, ενώ στα 19 του παίρνει την απόφαση να κυνηγήσει το όνειρό του στην Αθήνα. Τον επόμενο κι όλας χρόνο μπαίνει στην δισκογραφία.

Σόλο καριέρα, Τριαντάφυλλος νέο άλμπουμ, CD - Maxi single 1996-1997

Λίγο χρονικό διάστημα χρειάστηκε για να τον εντοπίσει ο συνθέτης και στιχουργός Θοδωρής Μακρίδης ο οποίος αναγνώρισε το ταλέντο του νεαρού τραγουδιστή και τον ενθάρρυνε να πάει στην Αθήνα. Στη Ρόδο εμφανίζεται από τα 18 του σε μουσική σκηνή της πόλης όπου και ξεχώρισε εκεί υπέγραψε το πρώτο του συμβόλαιο με τη μεγάλη δισκογραφική εταιρεία SONY BMG. Αμέσως μετά και σε ηλικία δεκαεννιά χρονών κυκλοφόρησε τον πρώτο του προσωπικό δίσκο με τίτλο του 1996 «Βλέπω Κάτι Όνειρα» ο οποίος ξεπέρασε σε πωλήσεις τα 48.000 αντίτυπα και έγινε χρυσός. Ο Τριαντάφυλλος μέχρι στιγμής έχει στο ενεργητικό του πέντε CD ενιαίο και δέκα ολοκληρωμένα άλμπουμ εκ των οποίων τα τέσσερα έγιναν πλατινένια και τα έξι χρυσά. Εκτός από την προσωπική του δισκογραφία, ο Τριαντάφυλλος έχει συνθέσει τα περισσότερα από τα τραγούδια των δύο πρώτων άλμπουμ της Νατάσας Θεοδωρίδου που ξεχώρισαν και έγιναν πλατινένια. Ακόμα, ο Τριαντάφυλλος έχει τραγουδήσει με καταξιωμένους τραγουδιστές όπως ο Βασίλης Καρράς, ο Λευτέρης Πανταζής, η Καίτη Γαρμπή, ο Λάμπης Λιβιεράτος, Αντώνης Ρέμος, η Νατάσα Θεοδωρίδου, ο Διονύσης Σχοινάς και ο Αντώνης Βαρδής.
Το 1998 ο Τριαντάφυλλος κυκλοφόρησε το δεύτερο προσωπικό του άλμπουμ, με τίτλο "Γράμματα και αφιερώσεις", που αμέσως ξεχώρισε κι έγινε σε πολύ σύντομο χρονικό διάστημα πλατινένιο. Το 1999 κυκλοφορεί το τρίτο του άλμπουμ, "Η αγάπη δεν περνάει", που έγινε κι αυτό χρυσό.
Ο Τριαντάφυλλος - εκτός από τη προσωπική του δισκογραφία - έχει στο ενεργητικό του ακόμη μια σημαντική συνεργασία, έχοντας "υπογράψει" αρκετά τραγούδια των δυο πρώτων άλμπουμ της Νατάσας θεοδωρίδου, που έχουν ήδη ξεπεράσει κατά πολύ τα 60.000 αντίτυπα.
Ακολούθησαν κάποιοι χρυσοί και πλατινένιοι δίσκοι. Το 2000, όμως, ξεκίνησε η πτώση. Από τον δίσκο «Μην αργείς» έγινε επιτυχία μόνο το Κράτα τα όλα. Τον 2001 επόμενο χρόνο κυκλοφόρησε τη δισκογραφική δουλειά «Αφήστε μήνυμα» και κάπως έτσι χάθηκε από τις μεγάλες πίστες. Συνέχισε, όμως, να τραγουδάει σε μικρά μαγαζιά μέχρι σήμερα. Όταν επέστρεψε στην επικαιρότητα κατήγγειλε ότι παλιοί του συνεργάτες του γύρισαν την πλάτη, ονομάζοντας τη Νατάσα Θεοδωρίδου και τον Αντώνη Ρέμο. Ακόμη αποκάλυψε ότι η δισκογραφική εταιρεία του τότε τον συμβούλευε να υιοθετήσει το σνομπ στυλ που είχε τα πρώτα χρόνια της καριέρας του, κάτι που δεν τον έβρισκε σύμφωνο.
Διοξείδιο του αζώτου

Μοριακές ιδιότητες

Το διοξείδιο του αζώτου έχει μοριακή μάζα 46,0055, που το καθιστά πιο βαρύ από τον αέρα, του οποίου η μέση του μοριακή μάζα είναι 28,8.
Το μήκος του χημικού δεσμού μεταξύ του ατόμου του αζώτου και του ατόμου του οξυγόνου είναι 119,7 pm. Το μήκος του δεσμού είναι συνεπές ταιριάζει με την τάξη δεσμού μεταξύ ένα και δύο.
Αντίθετα με το όζον, O₃, η βασική ηλεκτρονιακή κατάσταση του διοξειδίου του αζώτου είναι μια διπλή κατάσταση, αφού το άζωτο έχει ένα αδέσμευτο ηλεκτρόνιο, που μειώνει το φαινόμενο άλφα συγκρινόμενο με το νιτρώδες και δημιουργεί μια ασθενή αλληλεπίδραση δεσμού με τα μονήρη ζεύγη του οξυγόνου. Το μονήρες ηλεκτρόνιο στο NO₂ σημαίνει επίσης ότι αυτή η ένωση είναι μια ελεύθερη ρίζα, έτσι ο τύπος για το διοξείδιο του αζώτου γράφεται συχνά ως ·NO₂.

Ως οξειδωτικό

Όπως υποδηλώνεται από τον ασθενή δεσμό N–O, το NO₂ είναι καλό οξειδωτικό. Συνεπώς, θα καεί, μερικές φορές με έκρηξη, με πολλές ενώσεις, όπως υδρογονάνθρακες.
Ωρίων (αστερισμός)

Λαογραφία

Στους αρχαίους ιστορικούς χρόνους η εμφάνιση του αστερισμού αυτού στον ανατολικό ορίζοντα συνέπιπτε με την έναρξη της εποχής των μεγάλων τρικυμιών και θεομηνιών του έτους, αποτελούσε δε το φόβητρο των τότε ναυτιλλομένων. Κατά τον Πολύβιο η καταστροφή του ρωμαϊκού στόλου στο Α΄ Καρχηδονικό πόλεμο οφείλονταν στον απόπλου του στόλου αυτού κατά την εποχή της ανατολής του Ωρίωνα και του Σείριου.
Αλλά και σήμερα ιδιαίτερα στις Κυκλάδες, ιδίως στη Νάξο επιβιώνουν οι μυθολογικές αυτές παραδόσεις του αστερισμού αυτού που καλείται κοινώς και Αλετροπόδι ή Αλετρόποδο (με την παραλλαγή ότι ο Ωρίων μνηστευμένος με την "Πούλια" (Πλειάδες) τρέχει διαρκώς από πίσω της!).

Ουγγρική Λαογραφία

Στην αρχαία ουγγρική μυθολογία, ο Ωρίωνας θεωρείται επίσης σαν ένας μεγάλος κυνηγός και πολεμιστής, το όνομά του είναι Nimrod και είναι ο μυθολογικός πατέρας των Ούγγρων.

Σκανδιναβική Λαογραφία

Στην προ-χριστιανική Σκανδιναβία, η "ζώνη του Ωρίωνα" ήταν γνωστή ως Frigg's Distaff ή Freyja's distaff 
Στη Φινλανδική μυθολογία ο αστερισμός του Ωρίωνα ονομάζεται το δρεπάνι του Väinämöinen. Ο όρος, πιθανότητα, προέρχεται από το γεγονός ότι μπορεί κανείς να τον δει στον ουρανό, στις αρχές του φθινοπώρου, την εποχή της συγκομιδής των καλλιεργειών.
2110 Μουρ-Σίτερλυ

Φυσικά χαρακτηριστικά

Τα κυρίως φυσικά χαρακτηριστικά του Μουρ-Σίτερλυ είναι άγνωστα. Ο Μουρ-Σίτερλυ περιστρέφεται γύρω από τον εαυτό του μία φορά κάθε 3 ώρες 20 λεπτά και 41,1 δευτερόλεπτα, μία γρήγορη περιστροφή.
Νικόλαος Λογοθέτης

Πρώτα χρόνια και σπουδές

Γεννήθηκε στην Καβάλα. Είναι παντρεμένος και έχει μαζί με την σύζυγό του, δύο παιδιά. Σπούδασε στο Τμήμα Φυσικής και Μαθηματικών του Πανεπιστημίου Αθηνών.
Είναι πτυχιούχος του Πανεπιστημίου Πατρών(Τμημα Φυσικο-Μαθηματικο), κάτοχος των μεταπτυχιακών τίτλων Μάστερ (M.Sc.)στο πανεπιστημιο του Sheffield(Τμημα Στατιστικη και Πιθανοτητες) και Διδακτορικού (Ph.D.) από το Πανεπιστήμιο του Nottingham στην Αγγλία. 

Έχει διατελέσει Σύμβουλος Έρευνας και καθηγητης στο τμήμα Στατιστικών και Μαθηματικών Επιστημών στο London School of Economics από το 1980 εως το 1985. Μεταξύ 1985-1989 διατελέσε Διευθυντής της Συμβουλευτικής και Ερευνητικής Μονάδας Στατιστικών Επιστημών και μέλος της Τεχνικής Διοίκησης της General Electric Company για θέματα Ποιότητας, καθώς και μέλος της συμβουλευτικης θυγατρικής της εταιριας GEConsult ως management consultant σε θέματα  ότητας και Παραγωγικότητας, ISO-9000 και Μάναζμεντ Ολικής Ποιότητας. Το 1989 εγινε Ανώτερος Σύμβουλος στη Συμβουλευτική Μονάδα Διοικητικών Επιστημών των Βρετανικών Τηλεπικοινωνιών (British Telecom).

Διευθύνων σύμβουλος και ιδρυτής της T.Q.M. HELLAS AE από το 1991 (Εταιρία συμβούλων επιχειρήσεων παρέχοντας  συμβουλευτικές και εκπαιδευτικές υπηρεσίες σε θέματα ISO-9001, ISO-17025, ISO-14001, Re-engineering, OHSAS 18001, HACCP, CE και μάνατζμεντ ολικής ποιότητας) που δραστηριοποιείται σε Ελλαδα, Κυπρο και Βορεια Αφρικη.

Δραστηριότητες και δημοσιεύσεις

Το 2010 εκλέχτηκε ως αντιπρόεδρος της Ελληνικής Στατιστικής υπηρεσίας. Βραβεύτηκε από το περιοδικό ECO-Q ως σύμβουλος ποιότητας με την μεγαλύτερη δράση κατα το έτος 1998. Το 1991 συντόνισε και συμβούλεψε ένα ερευνητικό έργο  σε θέματα ολικής ποιότητας το εθνικό Μετσόβιο Πολυτεχνείο το όποιο κέρδισε το πρώτο βραβείο ‘Λέοντος Μελά’ από τον ΣΕΒ. 
Είναι πιστοποιημένος σύμβουλος του ιδρύματος τεχνολογίας Κύπρου. Από το 1992 ειναι εκπρόσωπος του συνδέσμου ελλήνων βιομηχάνων (ΣΕΒ) στο European Foundation for Quality Management (EFQM).
1995-2000¨Επιτηρητης και σύμβουλος έρευνας για θέματα ποιότητας στο μεταπτυχιακό πρόγραμμα ΜΒΑ του πανεπιστημίου Surrey.
Ιδρυτικό μέλος του "Taguchi-Club" στην Αγγλία.
Μέλος της επιτροπής έρευνας του ‘British Deming Association’ της Αγγλίας.
1987-90: Μέλος της επιτροπής έκδοσης του περιοδικού Royal Statistical Society (RSS) Applied Statistics και του International Journal of Total Quality Management.
1987-90: "Ανωτερος επισκεπτης ερευνητής" ("Senior Visiting Research Fellow") του πανεπιστήμιου CITY και μέλος του "City University Quality Unit", Λονδίνο , Αγγλία.
Έχει προετοιμάσει και συντελέσει στην επίτευξη της πιστοποίησης Συστημάτων Διαχείρισης για πολλές σημαντικές Ελληνικές Επιχειρήσεις στην Ελλάδα και στην Κύπρο. Από το 2001 είναι μέλος του Συνεργαζόμενου Εκπαιδευτικού Προσωπικού του Ελληνικού Ανοικτού Πανεπιστημίου έχοντας συγγράψει ένα από τα διδασκόμενα βιβλία στο Μεταπτυχιακό Πρόγραμμα «Διασφάλιση Ποιότητας».Έχει δημοσιεύσει 5 βιβλία και πάνω από 20 επιστημονικές μελέτες σε διεθνή περιοδικά, καθώς και πολλά άρθρα σε ελληνικές
εφημερίδες και περιοδικά.¨Τα πιο σημαντικα από αυτα ειναι:
Τιμόχαρις ο Αλεξανδρεύς

Βιογραφικό

Τα λίγα στοιχεία σχετικά με τη ζωή του είναι γνωστά μέσω αναφορών στο έργο Αλμαγέστη του Κλαύδιου Πτολεμαίου (2ος αιώνας μ.Χ.), όπου καταγράφεται πως ο Τιμόχαρις εργάστηκε στην Αλεξάνδρεια κατά τις δεκαετίες του 290 και 280 π.Χ.. Οι παρατηρήσεις του Τιμόχαρη είναι ανάμεσα στις παλαιότερες αστρονομικές παρατηρήσεις από Έλληνες αστρονόμους οι οποίες είναι δυνατό να χρονολογηθούν, με την εξαίρεση των μετρήσεων του θερινού ηλιοστασίου το 432 π.Χ. από τον Ευκτήμωνα και τον Μέτωνα. Ο Τιμόχαρις συνεργάστηκε με τον Αριστύλλο στο αστρονομικό παρατηρητήριο το οποίο πιθανώς αποτελούσε μέρος της βιβλιοθήκης της Αλεξάνδρειας, με τον εξοπλισμό της εποχής να αποτελείται από όργανα μέτρησης όπως γνώμονες, ηλιακά ωρολόγια και αστρολάβους. Έζησαν την ίδια εποχή με τον Αρίσταρχο τον Σάμιο, ωστόσο δεν υπάρχει κάποια καταγεγραμμένη αναφορά συνεργασίας τους η οποία διασώζεται.

Αστρονομικές παρατηρήσεις

Ο Πτολεμαίος αναφέρει τις αποκλίσεις 18 αστέρων οι οποίες ανακαλύφθηκαν από τον Τιμόχαρι ή τον Αρίστυλλο το 290 π.Χ. 
Επίσης, μεταξύ του 295 και 272 π.Χ., ο Τιμόχαρις κατέγραψε 4 σεληνιακές επιπροσθήσεις -είδος έκλειψης- καθώς και την διασταύρωση της πορείας του πλανήτη Αφροδίτη μπροστά από ένα άστρο. Οι μετρήσεις αυτές έγιναν βάσει του Αιγυπτιακού και του Αθηναϊκού ημερολογίου. Η παρατήρηση σχετικά με την Αφροδίτη είναι πιθανό πως έγινε στις 12 Οκτωβρίου του 272 π.Χ. όταν η τροχιά του πλανήτη ήταν σε συζυγία με το άστρο Ήτα Παρθένος.
Σε άλλες αστρονομικές παρατηρήσεις του ο Τιμόχαρις κατέγραψε πως ο αστέρας Στάχυς βρισκόταν σε τοποθεσία 8 μοιρών δυτικά της φθινοπωρινής ισημερίας. Αρκετό καιρό αργότερα, ο Ίππαρχος (2ος αιώνας π.Χ.) υπολόγισε την απόσταση στις 6° δυτικά, και εξήγησε την απόκλιση της τιμής με αυτή που παρατήρησε ο Τιμόχαρις ως αποτέλεσμα της διαφοράς στο γεωγραφικό μήκος όπου γινόταν η μέτρηση των  αστέρων.
Θεωρείται επίσης, ο πρώτος γνωστός αστρονόμος ο οποίος έκανε καταγραφή του πλανήτη Ερμή.
Ερνστ Λίντεμαν

Καριέρα

Το 1913 κατατάχτηκε στο Αυτοκρατορικό Ναυτικό και υπηρέτησε ως αξιωματικός πυροβολικού στα πλοία Έλζας και Σλέσβιχ-Χόλσταϊν. Το διάστημα 1931-1934 έγινε λέκτορας στη Σχολή Ναυτικού Πυροβολικού, ενώ την περίοδο 1936-1938 διετέλεσε σύμβουλος και αργότερα επικεφαλής του τμήματος σχηματισμού μάχης της Ανώτατης Ναυτικής Διοίκησης. Το 1938 προήχθη σε Πλοίαρχο (Kapitän zur See). Τον Αύγουστο του 1940 του ανατέθηκε η διοίκηση του θωρηκτού Βίσμαρκ.

Βίσμαρκ

Στις 24 Μαίου 1941 το Βίσμαρκ βύθισε το θωρηκτό HMS Hood (Χουντ) και προξένησε ζημιές στο HMS Prince of Wales. Τρεις μέρες αργότερα, μεγάλη δύναμη του Βρετανικού Ναυτικού πρόφθασε το Βίσμαρκ (το οποίο είχε μείνει ακυβέρνητο μετά από τορπίλη που δέχτηκε στο πηδάλιο από αεροσκάφος) και το βύθισε στη ναυμαχία που ακολούθησε.
Οι ακριβείς συνθήκες θανάτου του Λίντεμαν δεν είναι διαπιστωμένες. Μια θεωρία υποστηρίζει πως σκοτώθηκε μαζί με τους υπόλοιπους ανώτερους αξιωματικούς όταν η γέφυρα του Βίσμαρκ χτυπήθηκε από εχθρικά βλήματα. Επιζώντες του πληρώματος, όμως, αναφέρουν ότι τον είδαν να στέκεται με τον υπασπιστή του και να απευθύνει το στρατιωτικό χαιρετισμό λίγο πριν βυθιστεί με το πλοίο.
Πανελλήνιο πρωτάθλημα ανώμαλου δρόμου ανδρών 2012

Το Πανελλήνιο πρωτάθλημα ανώμαλου δρόμου ανδρών 2012, διεξήχθη στις 4 Μαρτίου στο Ολυμπιακό κέντρο Ιππασίας Μαρκόπουλου (απόσταση ανδρών 10000μ.). Πρωταθλητής αναδείχθηκε ο Κωνσταντίνος Πούλιος του Παναθηναϊκού ενώ πρωταθλητής σύλλογος αναδείχθηκε ο Παναθηναϊκός Α.Ο. για 26η φορά στην ιστορία του.
Βυζαντινή ώρα

Η βυζαντινή ώρα είναι μια παλιά μέθοδος μέτρησης του χρόνου που είναι τώρα πλέον σχεδόν εξαφανισμένη. Η ώρα 0:00:00 αρχίζει καθημερινά με το ηλιοβασίλεμα. Λόγω εποχιακών διακυμάνσεων της διάρκειας μιας ημέρας, η ώρα μηδέν μπορεί να ποικίλει κατά αρκετές ώρες καθ' όλη τη διάρκεια του έτους. Τώρα χρησιμοποιείται σε πολύ λίγα μέρη, όπως για παράδειγμα στα ανατολικά ορθόδοξα μοναστήρια του Αγίου Όρους στην Ελλάδα και στο μοναστήρι της Ιεράς Λαύρας του Οσίου Σάββα του Ηγιασμένου στη Δυτική Όχθη. Το βυζαντινό ημερολόγιο είναι μια σχετική μέθοδος τήρησης ημερομηνιών.
Πρώτα ήρθαν...

Το κείμενο

Σύμφωνα με την κλασική εκδοχή κατά το Ίδρυμα Μάρτιν Νίμελερ ―εκδοχή, η οποία εγκρίθηκε από  τον Μάρτιν Νίμελερ προσωπικώς― η ρήση έχει ως ακολούθως:
»Als die Nazis die Kommunisten holten, 

habe ich geschwiegen, 

ich war ja kein Kommunist. 
«Όταν οι Ναζί πήραν τους κομμουνιστές, 

εσιώπησα, 

δεν ήμουν δα κομμουνιστής.
Als sie die Sozialdemokraten einsperrten, 

habe ich geschwiegen, 

ich war ja kein Sozialdemokrat. 
»Όταν έκλεισαν μέσα τους σοσιαλδημοκράτες, 

εσιώπησα, 

δεν ήμουν δα σοσιαλδημοκράτης.
Als sie die Gewerkschafter holten, 

habe ich geschwiegen, 

ich war ja kein Gewerkschafter. 
»Όταν πήραν τους συνδικαλιστές, 

εσιώπησα, 

δεν ήμουν δα συνδικαλιστής.
Als sie mich holten, 

gab es keinen mehr, 

der protestieren konnte.« 
»Όταν πήραν εμένα, 

δεν υπήρχε κανείς πλέον, 

που να μπορούσε να διαμαρτυρηθεί.»

Προέλευση

Η ρήση δημοσιεύτηκε το 1955 στο βιβλίο του Milton Mayer Νόμιζαν πως ήταν ελεύθεροι (Αγγλικά: They thought they were free), που είναι βασισμένο σε συνεντεύξεις που πήρε στη Γερμανία αρκετά χρόνια πριν. Η ρήση επισημάνθηκε από ακτιβιστές πολιτικών δικαιωμάτων και παιδαγωγούς στις Η.Π.Α. στα τέλη της δεκαετίας του 1950. Η ρήση εντοπίζεται σε αρκετούς λόγους που έδωσε ο Νίμελερ το 1946.
Λουδοβίκος Α΄ δούκας της Βαυαρίας

Βιογραφία

Ήταν ο πρώτος (επιζήσας) γιος του Όθωνα Α΄ δούκα της Βαυαρίας & ως Όθωνα ΣΤ΄ παλατινού κόμη του Ρήνου και της Αγνής, κόρης του Λουδοβίκου Α΄ κόμη του Λόον.
Το 1231 απεβίωσε στο Κέλχαϊμ της ανατολικής Βαυαρίας σε ηλικία 58 ετών και τον διαδέχθηκε το μόνο τέκνο του, ο Όθων Β΄.
Το Κομψό Σύμπαν

Περιεχόμενα

Στο πρώτο μέρος του βιβλίου ο συγγραφέας κάνει μια ανασκόπηση των σχετικά παλιότερων φυσικών θεωριών, ξεκινώντας από την Κλασσική Φυσική και τα προβλήματα που αντιμετώπισε η θεωρία. Συνεχίζει περιγράφοντας την Ειδική και τη Γενική σχετικότητα, καθώς και τα βασικά συστατικά της Κβαντικής Μηχανικής, ώστε να αναδείξει τις αλλαγές που προκάλεσαν οι θεωρίες αυτές στο οικοδόμημα της Κλασσικής Φυσικής.
Στη συνέχεια αναφέρεται επιγραμματικά στο καθιερωμένο μοντέλο της Σωματιδιακής Φυσικής, όπου κάνει εμφανή την ανάγκη για μια ενοποιημένη κβαντική θεωρία της βαρύτητας. Στη συνέχεια ακολουθεί η Θεωρία Χορδών, της οποίας τα βασικά στοιχεία όπως οι χορδές και οι βράνες, η ύπαρξη παραπάνω διαστάσεων και η υπερσυμμετρία περιγράφονται με πολλές λεπτομέρειες.
Στο τελευταίο μέρος του βιβλίου αναφέρονται διάφορες πιθανές εφαρμογές της θεωρίας χορδών σε κοσμολογικά ερωτήματα, όπως οι μαύρες τρύπες ή η Μεγάλη Έκρηξη, καθώς και μια σύνοψη των προβλημάτων που αντιμετωπίζει η θεωρία.

Βραβεία και εμπορικότητα

Το βιβλίο ήταν φιναλίστ για το βραβείο Πούλιτζερ, ενώ κέρδισε το The Aventis Prizes for Science Books το 2000. Θεωρείται σήμερα ένα από τα πιο εμπορικά βιβλία εκλαΐκευσης της Φυσικής. Στα τέλη του 2003 το βιβλίο πέρασε στη μικρή οθόνη ως μια μίνι σειρά τριών επεισοδίων, από τη NOVA, με παρουσιαστή τον Μπράιαν Γκριν.